Горските инспектори и експертите от РДГ са съставили 4651 акта , или 3 2 % от актовете в страната - средно по 1 1.4 на служител (с 2 . 4 акта по - малко от 2016 г. ). Служителите на държавните предприятия и техните поделения са съставили 8977 акта, или средно по 3 .7 на служител, а назначените или наетите служители за опазване на общинските горски територии са съставили 907 акта, средно по 2 .6 на служител през годината. В РДГ - Смолян, където нарушенията традиционно са най - малко в страната, средногодишно на един горски инспектор се падат по 2.4 съставени акта. В други РДГ, където традиционно има нарушения през годините, рязко е паднал броят на актовете и горските инспектори съставят по - малко от един акт на месец: РДГ - Благоевград - 3.5 акта на горски инспектор, РДГ - Кюстендил - 4, РДГ - Стара Загора - 4.3, РДГ - Пловдив - 5.5, РДГ - Пазарджик - 6.1, РДГ - София - 6.7 акта на горски инспектор. Задържаните от нарушители вещи са: 645 м3 обла дървесина, 67 м3 фасонирана дървесина и 3734 пр. м3 дърва за огрев, 219 МПС, 48 коне , 155 каруци, 92 моторни триона, 16 бр. оръжие, 16 кг дивечово месо и риба, 60 кг недървесни продукти и други .

## Взаимодействие с други институции

Взаимодействието на служителите по контрола и опазването на горските територии е предимно със служители на МВР. При наличие на данни за престъпление структурите на МВР поемат случаите. От друга страна , при констатиране на нарушения, свързани с горското законодателство, често служителите на МВР се обръщат за съдействие и съставяне на актове към служители от РДГ или ДГС/ДЛС . Единствено в териториалния обхват на РДГ - Берковица , служители на МВР имат съставени 89 акта. Защитата и опазването на горските територии от пожари, както и непосредствените действия по гасене се осъществяват в тясно сътрудничество с Главна дирекция 'Пожарна безопасност и защита на населението'. През 201 7 г. се проведоха съвместни акции с Дирекция 'Жандармерия' на територията на РДГ - София, Берковица, Благоевград и други . Извършени са и съвместни проверки със служители на Агенция 'Пътна инфраструктура', Националната агенция по приходите, Изпълнителната агенция 'Главна инспекция по труда', Изпълнителната агенция по рибарство и аквакултури.

## Изнесен център на телефон за спешни повиквания 112

От 01.01.201 7 г. до 31.12.2017 г. от центъра за приемане и обслужване на спешни повиквания към телефон 112 са постъпили 8 539 сигнала за нарушения на Закона за горите, Закона за лова и опазване на дивеча, Закона за защитените територии, Закона за рибарството и аквакултурите и други . Най - голям брой сигнали са постъпили за възникнали пожари - 29 %, извършване на незаконна сеч в горски територии - 28 %, транспорт на незаконна дървесина - 11 %, съхранение на незаконна дървесина - 6 %, нарушения по Закона за рибарството и аквакултурите - 10 %, по Закона за лова и опазване на дивеча - 5.5 %, като 331 от сигналите (7 %) са фалшиви.

## Проблеми при контрола и опазването на горските територии

- Събираемостта на сумите по влезлите в сила наказателни постановления (тя е от компетентността и на други институции ) е много ниска, което създава чувство на безнаказаност в нарушителите, а работата на служителите по контрола и опазването на горските територии се обезсмисля . - Много малко са издадените присъди за престъпления, свързани с горското законодателство.

3